Тоқтар аға

Қуанышпен қарсы алады Ұлы дала,

Ақындар мен батырлар жері дана.

Рухани жаңғырудың аясында,

Кездестік Ерейменнің тұғырында.

Алла берген тағдырдың сыйын ала,

Қош келдің ауылыма бүгін, Аға!

Құтты болсын мерейлі қадамыңыз,

Сізге сыйлар сыйлығым – жырым жаңа!

Ғарышкер жолы ауыр жол ұғынғанға,

Жібереді-ау, тайдырып тұғырдан да...

Ақ шашыңыз бейнеттің өтеуіндей,

Тер төктіңіз ғаламға ұғынарға.

Жер шарын зерттеуден еш жалықпай,

Көгінде жүздіңіз Сіз қалықтай

Сондықтан да бердіңіз талай тәлім,

Көрсін, адам болсын деп біздерге.

Тарайды сіз жайлы талай аңыз,

Атандыңыз атақты ұшқыш нағыз.

Елімнің көк аспанын жарқыратты,

Толып жатқан ғылыми мақалаңыз!

Ел дегенде тұлпарсыз алқынбайтын,

Мінезіңіз сүйкімді аңқылдайтын.

Тұлғаңызда қасқайған қайсарлықтың,

Қуаты бар сияқты таусылмайтын.

Адалдықтың нұры аққан көзіңізден,

Шәкірт біткен мақтанған өзіңізбен.

Өзіңізге дарыған Тектіліктің,

Үзілмесін киесі төріңізден!

Сұлу әннің шырқасам қайырмасын,

Бойыңызда жастық от жалындасын.

Сөз соңында тілегі қызыңыздың:

«Құдайым осы бағыңыздан айырмасын!»

«Перуаш Кәрімұлы атындағы орта мектеп» КММ

8-сынып оқушысы

Ерназар Аяулым